stanford-oval/wikipedia huggingface dataset:
เจ้าหญิงวิคโทรีอา เมอลีทา แห่งซัคเซิน-โคบวร์คและโกทา
แกรนด์ดัชเชสแห่งรัสเซีย

จักรพรรดินิโคลัสที่ 2 ทรงถูกบีบบังคับให้คืนฐานันดรศักดิ์แก่แกรนด์ดยุกคิริลหลังจากการสูญเสียสมาชิกในพระราชวงศ์รัสเซีย จึงทำให้ทรงอยู่ในลำดับที่ 3 ของสายการสืบราชบัลลังก์รัสเซีย ทั้งแกรนด์ดยุกและเจ้าหญิงวิกตอเรียเสด็จนิวัติรัสเซีย โดยเจ้าหญิงทรงได้รับพระราชทานพระราชอิสริยยศเป็น แกรนด์ดัชเชสแห่งรัสเซีย
หลังจากการปฏิวัติรัสเซียปี ค.ศ. 1917 แกรนด์ดยุกคิริลและเจ้าหญิงวิคโทรีอาเสด็จลี้ภัยไปยังประเทศฟินแลนด์ แล้วไปยังเมืองโคบวร์ค ประเทศเยอรมนี ต่อมาทั้งครอบครัวที่ลี้ภัยมาก็ได้ย้ายไปยังเมืองแซ็งต์บริยัก ประเทศฝรั่งเศส ที่ซึ่งทั้งสองพระองค์ได้ทรงประทับอยู่จนตลอดช่วงพระชนม์ชีพ ในระยะเวลาที่ลี้ภัยอยู่ในประเทศเยอรมนี เจ้าหญิงวิคโทรีอาทรงชื่นชมพรรคนาซีเป็นอย่างมาก
เจ้าหญิงวิคโทรีอาสิ้นพระชนม์เมื่อวันที่ 2 มีนาคม ค.ศ. 1936 โดยพระศพถูกฝังอยู่ ณ สุสานหลวงในเมืองโคบวร์ค
สามเณร

ผู้ที่จะบรรพชาเป็นสามเณรได้ต้องมีอายุตั้งแต่ 7 ปีขึ้นไป และจะบวชอยู่เป็นสามเณรตลอดชีวิตก็ได้
สามเณร และ สามเณรี แปลว่า เหล่ากอของสมณะ, หน่อเนื้อของสมณะ หมายถึงนักบวชชายในพระพุทธศาสนาที่มีอายุน้อย ยังมิได้รับการอุปสมบทเป็นพระภิกษุ ถ้าเป็นนักบวชหญิงอายุน้อยเรียกว่า สามเณรี
คำว่า สามเณร สามเณรี เป็นศัพท์เฉพาะในพระพุทธศาสนา เป็นศัพท์บัญญัติที่ใช้เรียกนักบวชในพระพุทธศาสนาโดยเฉพาะ ไม่สาธารณะทั่วไป
ผู้ที่จะบวชเป็นสามเณรสามเณรีได้นั้นทางพระวินัยกำหนดอายุอย่างต่ำไว้ประมาณ 7 ขวบซึ่งพอช่วยเหลือตัวเองได้ พระวินัยระบุว่าพอจะไล่กาไล่ไก่ได้ ส่วนสูงไม่มีกำหนดไว้ ผู้มีอายุไม่เกิน 20 ปีจะบวชเป็นสามเณรตลอดไป ไม่บวชเป็นภิกษุก็ได้
ศีลของสามเณร

พระผู้มีพระภาคจึงทรงบัญญัติสิกขาบท ๑๐ ของสามเณรคือ
เว้นจากการฆ่าสัตว์
เว้นจากลักทรัพย์
เว้นจากประพฤติล่วงพรหมจรรย์
เว้นจากพูดเท็จ
เว้นจากดื่มสุราเมรัย
เว้นจากบริโภคอาหารในเวลาวิกาล (เที่ยงไปแล้วจนถึงดวงอาทิตย์ขึ้น)
เว้นจากฟ้อนรำขับร้องประโคมดนตรีและการดูการเล่นที่เป็นข้าศึกต่อพรหมจรรย์
เว้นจากทัดทรงตกแต่งประดับประดาร่างกายด้วยดอกไม้ของหอม เครื่องทา เครื่องย้อมผัดผิว
เว้นจากที่นั่งที่นอนอันสูงใหญ่ (คือเว้นจากนั่งนอนเหนือเตียงตั่งมีเท้าสูงเกินประมาณและที่นั่งที่นอนอันใหญ่มีภายในใส่นุ่นและสำลี)
เว้นจากการรับเงินทอง
การให้สามเณรสึก

สามเณรของพระอุปนันทะ ประทุษร้าย (ข่มขืน) ภิกษุณี ภิกษุทั้งหลายติเตียน
พระผู้มีพระภาคเจ้าจึงทรงอนุญาตให้นาสนะ (ไล่สึก) สามเณรผู้ประกอบด้วยองค์ ๑๐ คือ
ฆ่าสัตว์
ลักทรัพย์
เสพเมถุน
พูดปด
ดื่มสุราและเมรัย
ติเตียนพระพุทธเจ้า
ติเตียนพระธรรม
ติเตียนพระสงฆ์
มีความเห็นผิด
ประทุษร้าย (ข่มขืน) ภิกษุณี
ดูเพิ่ม

วิกิซอร์ซมีงานที่เกี่ยวข้องกับ ประกาศห้ามพระเณรไม่ให้บวชหญิงเป็นบรรพชิต ลงวันที่ 18 มิถุนายน 2471
รีเฟล็กซ์

รีเฟล็กซ์ หรือ ปฏิกิริยารีเฟล็กซ์ (อังกฤษ: Reflex) คือ ปฏิกิริยาการตอบสนองทางด้านต่างๆ เป็นการเคลื่อนไหวของร่างกาย โดยนอกจากการควบคุมของจิตใจ (involuntary) ที่เกิดขึ้นอย่างแทบฉับพลันทันที (instantaneous) เพื่อเป็นการตอบสนองต่อสิ่งกระตุ้น (stimulus) โดยปกติและเมื่อหมายถึงรีเฟล็กซ์ของมนุษย์แล้ว รีเฟล็กซ์จะเกิดผ่านระบบการนำกระแสประสาทที่เรียกว่า วงรีเฟล็กซ์ (reflex arc) ซึ่งเมื่อกล่าวถึงสัตว์ประเภทอื่นๆ คำว่ารีเฟล็กซ์อาจมีรายละเอียดของความหมายที่แตกต่างกันออกไปได้.
เวลาตอบโต้

เวลาตอบโต้ (reaction time หรือ latency) คือช่วงเวลาที่ร่างกายเริ่มรับสัญญาณความรู้สึกจากสิ่งกระตุ้น จนร่างกายมีการตอบสนองต่อสิ่งกระตุ้นนั้น
เวลาของปฏิกิริยาต่อสิ่งกระตุ้นสามารถมองเห็นได้ มักอยู่ในช่วงเวลา 150 ถึง 300 มิลลิวินาที (millisecond)
รีเฟล็กซ์ในมนุษย์ > รีเฟล็กซ์ทั่วไป

รีเฟล็กซ์ทั่วไป (Typical Reflex) คือ รีเฟล็กซ์ที่มีรูปแบบโดยทั่วไป คือ วงจรเซลล์ประสาทที่รับรู้และทำให้เกิดรีเฟล็กซ์ ได้แก่
เซลล์ประสาทรับความรู้สึก (sensory neuron)
เซลล์ประสาทที่สื่อสารภายในระบบประสาทส่วนกลาง (interneuron)
เซลล์ประสาทสั่งการ (motor neuron)
รีเฟล็กซ์ในมนุษย์ > รีเฟล็กซ์เอ็นลึก

รีเฟล็กซ์เอ็นลึก (deep tendon reflexes) เป็นปฏิกิริยาของร่างกายที่เกิดจากการทำงานร่วมกันของระบบประสาทส่วนกลางและระบบประสาทส่วนรยางค์ โดยปกติหากร่างกายมนุษย์มีรีเฟล็กซ์ที่ลดลง มักหมายถึงร่างกายมีความผิดปกติในระบบประสาทส่วนรยางค์ แต่หากมีรีเฟล็กซ์มากเกินไป มักหมายความว่าระบบประสาทส่วนกลางอาจมีความผิดปกติได้
รีเฟล็กซ์ไบเซ็ปส์ (Biceps reflex) (ใช้ C5, C6)
รีเฟล็กซ์เบรกิโอเรเดียลิส (Brachioradialis reflex) (ใช้ C5, C6, C7)
รีเฟล็กซ์เอกซ์เทนเซอร์ ดิจิทอรุม (Extensor digitorum reflex) (ใช้ C6, C7)
รีเฟล็กซ์ไตรเซ็ปส์ (Triceps reflex) (ใช้ C6, C7, C8)
รีเฟล็กซ์เอ็นสะบ้า (Patellar reflex) หรือ รีเฟล็กซ์เข่า (knee-jerk reflex) (ใช้ L2, L3, L4)
รีเฟล็กซ์ข้อเท้า (Ankle jerk reflex) หรือ รีเฟล็กซ์เอ็นร้อยหวาย (Achilles reflex) (ใช้ S1, S2)
รีเฟล็กซ์ฝ่าเท้า (Plantar reflex) หรือ รีเฟล็กซ์บาบินสกี (Babinski reflex) (ใช้ L5, S1, S2)
รีเฟล็กซ์ปรับสายตา (Accommodation reflex) (ใช้ CN II, CN III)
รีเฟล็กซ์ขากรรไกร (Jaw jerk reflex) (ใช้ CN V)
รีเฟล็กซ์กระจกตา หรือ รีเฟล็กซ์กะพริบตา (Corneal reflex or blink reflex) (ใช้ CN V, VII)
การทดสอบรีเฟล็กซ์แคลอริก หรือ รีเฟล็กซ์เวสทิบูโลโอคิวลาร์  (Caloric reflex test/Vestibulo-ocular reflex) (ใช้ CN VIII, CN III, CN IV, CN VI)
รีเฟล็กซ์ขย้อน (Gag reflex) (ใช้ CN IX, X)
รีเฟล็กซ์ในมนุษย์ > รีเฟล็กซ์ที่มักพบเฉพาะในทารก

บทความหลัก: รีเฟล็กซ์ดั้งเดิม
เด็กแรกเกิดจะมีรีเฟล็กซ์บางอย่างที่มักไม่พบในผู้ใหญ่ เรียกว่า รีเฟล็กซ์ดั้งเดิม (primitive reflexes)  เช่น
อะซิมเมทริเคิล โทนิค เน็ค รีเฟล็กซ์ (Asymmetrical tonic neck reflex ย่อว่า ATNR)
แกรสป รีเฟล็กซ์ (Grasp reflex)
แฮนด์ทูเมาธ์ รีเฟล็กซ์ (Hand-to-mouth reflex)
มอโร รีเฟล็กซ์ หรือสตาเติล รีเฟล็กซ์ (Moro reflex หรือ the startle reflex)
การดูด (Sucking)
ซิมเมทริเคิล โทนิค เน็ค รีเฟล็กซ์ (Symmetrical tonic neck reflex ย่อว่า STNR)
โทนิค แลบีริงธีน รีเฟล็กซ์ (Tonic labyrinthine reflex ย่อว่า TLR)
รีเฟล็กซ์ในมนุษย์ > การวัดระดับรีเฟล็กซ์

มักเป็นระบบที่ให้คะแนนตั้งแต่ 0 ถึง 4:
| --- | --- |
เกรด: ความหมาย
0: ไม่มี (Absent)
1+ หรือ +: น้อยไป (Hypoactive)
2+ หรือ ++: ปกติ (Normal)
3+ หรือ +++: มากไปแต่ไม่มีโคลนัส (Hyperactive without clonus)
4+ หรือ ++++: มากไปและมีโคลนัส (Hyperactive with clonus)
ทั้งนี้ โคลนัส คือ อาการหดเกร็งของกล้ามเนื้อนอกเหนืออำนาจจิตใจเมื่อมีการยืดตัวของกล้ามเนื้ออย่างทันที
ดูเพิ่ม

รายชื่อรีเฟล็กซ์
พฤติกรรมอัตโนมัติ
Involuntary action
Voluntary action
พรีเฟล็กซ์
Grasp reflex
วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ

| --- | --- |
College of Social Communication Innovation, Srinakharinwirot University

ชื่อย่อ: COSCI (อ่านว่า โคซาย)
สถาปนา: 7 กรกฎาคม พ.ศ. 2549; 18 ปีก่อน (2549-07-07)
สังกัดการศึกษา: มหาวิทยาลัยศรีนครินทรวิโรฒ
คณบดี: ผศ.ดร.ปรวัน แพทยานนท์
ที่อยู่: อาคารปฏิบัติการนวัตกรรมสื่อสารสังคม  114 ซอยสุขุมวิท 23 ถนนสุขุมวิท แขวงคลองเตยเหนือ เขตวัฒนา กรุงเทพมหานคร 10110
สี:   สีเงิน
เว็บไซต์: cosci.swu.ac.th
วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ (อังกฤษ: College of Social Communication Innovation; อักษรย่อ: COSCI) เป็น 1 ใน 4 วิทยาลัยของ มหาวิทยาลัยศรีนครินทรวิโรฒ โดยมี วิทยาลัยนานาชาติเพื่อศึกษาความยั่งยืน วิทยาลัยนวัตกรรมสื่อสารสังคม และ วิทยาลัยโพธิวิชชาลัย (ทุกวิทยาลัยมีสถานะเทียบเท่าคณะ)
ประวัติ

ในปี พ.ศ. 2547 วิทยาลัยนวัตกรรมสื่อสารสังคม ได้รับความเห็นชอบจากสภามหาวิทยาลัยศรีนครินทรวิโรฒ ในการประชุมครั้งที่ 5/2549 อนุมัติให้จัดตั้งขึ้น โดยในการจัดตั้งมีเจตนารมณ์ที่จะขยายบทบาทการสร้างดุลยภาพ ในเรื่องการสื่อสาร  (Communication and Media) ในสังคมตลอดจนการสร้างและพัฒนาบุคลากร    ที่สามารถควบคุมและเท่าทัน      การเปลี่ยนแปลง   ของ    เทคโนโลยีสารสนเทศและการสื่อสารที่มีบทบาทต่อสังคมและชีวิตทั้งนี้      โดยอาศัยมิติ คิดที่ต่างไปจากเดิม   กล่าวคือ   วิทยาลัยนวัตกรรมสื่อสารสังคม      จะเป็นองค์กรด้านการศึกษา      และวิจัยที่มีรากฐานจากการบูรณาการศาสตร์      ด้านการสื่อสาร     เทคโนโลยีสารสนเทศและคอมพิวเตอร์    การจัดการเชิงธุรกิจ   ศิลปะ      เข้าด้วยกัน เพื่อสร้างมิติองค์ความรู้ที่ทัน สำหรับยุคสมัยมากยิ่งขึ้น  โดยเหตุที่เชื่อว่าหากเราสามารถสร้างสมดุลและบูรณาการให้เกิดขึ้นได้แล้ว   เราจะสามารถพัฒนาสื่อเหล่านั้นให้เป็นเครื่องมือในการสร้างสรรค์ประโยชน์แก่สังคม      ได้มากมาย  โดยรูปแบบการเรียนการสอนเป็นแบบ 2 ภาษา (ภาษาไทย และ ภาษาอังกฤษ)
หน่วยงาน

ตามประกาศมหาวิทยาลัยศรีนครินทรวิโรฒฉบับที่ 10/2559 เรื่อง การแบ่งหน่วยงานภายในของส่วนงาน พ.ศ. 2559[ลิงก์เสีย] นั้น ได้มีการแบ่งหน่วยงานในวิทยาลัยนัวตกรรมสื่อสารสังคมเป็น 5 หน่วยงาน ดังนี้
สำนักงานคณบดี
สาขานวัตกรรมการสื่อสาร
สาขาคอมพิวเตอร์มัลติมีเดียและธุรกิจไซเบอร์
สาขาภาพยนตร์และสื่อดิจิทัล
ศูนย์นวัตกรรมและวิทยบริการ
หลักสูตร

หลักสูตรของวิทยาลัยนวัตกรรมสื่อสารสังคมเป็นหลักสูตร 2 ภาษา (Bilingual Program) นิสิตจะได้เรียนวิชาหลักของวิทยาลัย (รหัส COS) เป็นภาษาอังกฤษ  และวิชาเอกเป็นภาษาไทย
ในช่วง 5 ปีแรก นิสิตในชั้นปีที่ 1 เรียนที่ มศว องครักษ์ อำเภอองครักษ์ จังหวัดนครนายก นิสิตชั้นปีที่ 2-4 เรียนที่ มศว ประสานมิตร ซอยสุขุมวิท 23 ถนนสุขุมวิท แขวงคลองเตยเหนือ เขตวัฒนา กรุงเทพมหานคร
เมื่อวันที่ 27 ธันวาคม พ.ศ. 2554 มหาวิทยาลัยได้ประกาศให้ตั้งแต่ปีการศึกษา 2555 เป็นต้นไป นิสิตทุกชั้นปีของวิทยาลัยนวัตกรรมสื่อสารสังคม เรียนที่มหาวิทยาลัยศรีนครินทรวิโรฒ ประสานมิตร
หลักสูตรศิลปศาสตรบัณฑิต สาขานวัตกรรมสื่อสารสังคม (Bachelor of Arts in Social Communication Innovation)
วิชาเอกนวัตกรรมคอมพิวเตอร์เพื่อการสื่อสาร  (Computer Innovation for Communication)
วิชาเอกการจัดการธุรกิจไซเบอร์ (Cyber Business Management)
วิชาเอกการออกแบบปฏิสัมพันธ์และมัลติมีเดีย (Interactive and Multimedia Design)
หลักสูตรศิลปศาสตรบัณฑิต สาขาภาพยนตร์และสื่อดิจิทัล (Bachelor of Arts in Cinema and Digital Media)
วิชาเอกการแสดงและกํากับการแสดงภาพยนตร์ (Acting and Directing for Cinema)
วิชาเอกการผลิตงานภาพยนตร์และสื่อดิจิทัล (Cinema and Digital Media Production)
วิชาเอกการออกแบบเพื่องานภาพยนตร์ (Production Design)
วิชาเอกการจัดการภาพยนตร์และสื่อดิจิทัล (Cinema and Digital Media Management)
หลักสูตรศิลปศาสตรบัณฑิต สาขานวัตกรรมการสื่อสาร (Bachelor of Arts in Communication Innovation) เปิดรับครั้งแรกในปีการศึกษา 2554
วิชาเอกการสื่อสารเพื่อการจัดการนวัตกรรม  (Innovation Management Communication)
วิชาเอกการสื่อสารเพื่อสุขภาพ (Health Communication)
วิชาเอกการสื่อสารเพื่อการท่องเที่ยว (Tourism Communication)
วิชาเอกการสื่อสารเพื่อเศรษฐศาสตร์ (Economics Communication) โดยความร่วมมือกับคณะเศรษฐศาสตร์
หลักสูตรศิลปศาสตรมหาบัณฑิต สาขาสื่อเพื่อสังคม (Master of Arts in Media for Society) ปรับปรุงหลักสูตร พ.ศ. 2566
วิชาเอกสื่อและการสื่อสารสุขภาพ (Media and Health Communication)
วิชาเอกภาพยนตร์และสื่อดิจิทัล (Cinema and Digital Media)
วิชาเอกสื่อและการสื่อสารกลยุทธ์ (Media and Strategic Communication)
หลักสูตรศิลปศาสตรมหาบัณฑิต สาขาการออกแบบเพื่อธุรกิจ (Master of Arts in Design for Business)
วิชาเอกการออกแบบเพื่อธุรกิจ (Design for Business)
กิจกรรม

COSCI NEWGEN
COSCI FIRST DATE กิจกรรมต้อนรับนิสิตใหม่ชั้นปีที่ 1
กิจกรรมปฐมนิเทศนิสิตใหม่
กิจกรรมเลือดสีเงิน
ค่ายบูรณาการนวัตกรรมสื่อสารสังคม (กิจกรรมออกค่ายบำเพ็ญประโยชน์เพื่อสังคม)
โครงการกีฬา COSCI GAMES
โครงการดนตรี COSCI FESTIVAL
College Game (งานวิทยาลัยสัมพันธ์) กับ วิทยาลัยนานาชาติเพื่อศึกษาความยั่งยืน และ วิทยาลัยโพธิวิชชาลัย
กิจกรรม CGAM (กีฬาประเพณีเชื่อมสัมพันธ์ด้านคอมพิวเตอร์กราฟิก หรือ งานกีฬามัลติมีเดียสัมพันธ์) กับ สาขาวิชาคอมพิวเตอร์และเทคโนโลยีสารสนเทศ คณะครุศาสตร์อุตสาหกรรมและเทคโนโลยี มหาวิทยาลัยเทคโนโลยีพระจอมเกล้าธนบุรี และ สาขาเทคโนโลยีสารสนเทศธุรกิจ สาขาเทคโนโลยีสารสนเทศเพื่อการออกแบบและสาขานิเทศศาสตร์ มหาวิทยาลัยศิลปากร
การแข่งขันกีฬาสานสัมพันธ์นวัตกรรม "COCIT" กับ วิทยาลัยนวัตกรรม มหาวิทยาลัยธรรมศาสตร์
แหล่งข้อมูลอื่น

วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
Official Facebook Page วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
Official Twitter วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
Official Instagram วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
Official Youtube วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
สโมสรนิสิตวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
| ด ค กมหาวิทยาลัยศรีนครินทรวิโรฒ |
| --- | --- | --- |
| วิทยาเขต |  ประสานมิตร (วิทยาเขตหลัก)  องครักษ์  |  |
| คณะ |  กายภาพบำบัด  ทันตแพทยศาสตร์  เทคโนโลยีและนวัตกรรมผลิตภัณฑ์การเกษตร  บริหารธุรกิจเพื่อสังคม  พยาบาลศาสตร์  พลศึกษา  แพทยศาสตร์  เภสัชศาสตร์  มนุษยศาสตร์  วัฒนธรรมสิ่งแวดล้อมและการท่องเที่ยวเชิงนิเวศ  วิทยาศาสตร์  วิศวกรรมศาสตร์  ศิลปกรรมศาสตร์  ศึกษาศาสตร์  เศรษฐศาสตร์  สังคมศาสตร์  |  |
| วิทยาลัย |  บัณฑิตวิทยาลัย  นวัตกรรมสื่อสารสังคม  นานาชาติเพื่อศึกษาความยั่งยืน  โพธิวิชชาลัย  อุตสาหกรรมสร้างสรรค์  |  |
| อดีตวิทยาเขต |  ปทุมวัน  บางแสน (ม.บูรพา)  พิษณุโลก (ม.นเรศวร)  มหาสารคาม (ม.มหาสารคาม)  สงขลา (ม.ทักษิณ)  บางเขน (ม.ราชภัฏพระนคร)  พลศึกษา (คณะพลศึกษา มศว)  |  |
| โรงเรียน |  โรงเรียนสาธิตปทุมวัน  โรงเรียนสาธิตประสานมิตร  โรงเรียนสาธิตองครักษ์  โรงเรียนสาธิตแม่แจ่ม  โรงเรียนนวัตกรรม  |  |
| โรงพยาบาล |  ศูนย์การแพทย์สมเด็จพระเทพรัตนราชสุดาฯ สยามบรมราชกุมารี  ศูนย์การแพทย์ปัญญานันทภิกขุ ชลประทาน มหาวิทยาลัยศรีนครินทรวิโรฒ  |  |
| กิจกรรม |  งานเทางามสัมพันธ์  |  |
 หมวดหมู่  โครงการ  สถานีย่อย
โยสท์ กิพเพิร์ท

โยสท์ กิพเพิร์ท
โยสท์ กิพเพิร์ท  (เยอรมัน: Jost Gippert, ออกเสียง: [ˈjoːst gɪpʰɐt]; เกิดวันที่ 12 มีนาคม ค.ศ. 1956 ที่วินซ-นีเดอร์เวนิเกิร์น ขณะนี้คือเมือง ฮัททิงเงิน ประเทศเยอรมนี) เป็นนักภาษาศาสตร์ชาวเยอรมัน นักวิชาการภาษาคอเคซัส และศาสตราจารย์วิชาภาษาศาสตร์เปรียบเทียบของคณะภาษาศาสตร์เชิงประสบการณ์ (อังกฤษ: Empirical Linguistics) มหาวิทยาลัย เกอเธ่ แฟรงก์เฟิร์ต/ไมน์ (Goethe University of Frankfurt) นอกจากนั้นยังมีผลงานทางวิชาการเป็นจำนวนมาก
ประวัติ และผลงาน

หลังจากที่สำเร็จการศึกษาจากโรงเรียน ไลบ์นิซ (Leibniz-Gymnasium) ที่เมือง เอสเซิน ประเทศเยอรมนี ในปี ค.ศ. 1972 อาจารย์กิพเพิร์ทได้ศึกษาวิชาภาษาศาสตร์เปรียบเทียบ (Comparative linguistics) อินเดียศึกษา (Indology) ญี่ปุ่นศึกษา (Japanese studies) และจีนศึกษา (Chinese studies) ที่มหาวิทยาลัยมาร์บูร์ก (University of Marburg) และมหาวิทยาลัยเสรีแห่งเบอร์ลินตั้งแต่ปี ค.ศ. 1972 ถึง 1977
หลังจากนั้นในปี ค.ศ. 1977 ได้รับปริญญาเอกจากผลงานวิทยานิพนธ์เรื่องวากยสัมพันธ์ของการสร้างคำกริยาแบบอินฟินิทิฟในตระกูลภาษาอินโด-ยูโรเปียน ("On the Syntax of Infinitival Formations in the Indo-European Languages")
ตั้งแต่ ค.ศ. 1977 ถึง 1990 ทำงานในตำแหน่งผู้ช่วยศาสตราจารย์ และเป็นอาจารย์สอนที่มหาวิทยาลัยที่เบอร์ลิน เวียนนา และซาลซ์บูร์ก
ขณะที่เป็นผู้ช่วยวิจัยภาษาตะวันออกกลางกับคอมพิวเตอร์ได้มีผลงานทางวิชาการสำหรับตำแหน่งศาสตราจารย์เรื่องคำยืมอิหร่านในภาษาอาร์มีเนีย และภาษาจอร์เจีย ("On the Study of Iranian Loanwords in Armenian and Georgian")
ตั้งแต่ ค.ศ. 1994 อาจารย์กิพเพิร์ทเป็นศาสตราจารย์สอนวิชาภาษาศาสตร์เปริยบเทียบที่มหาวิทยาลัยเกอเธ่ แฟรงก์เฟิร์ต/ไมน์
ตั้งแต่ ค.ศ. 1996 เป็นสมาชิกสถาบันวิชาการแห่งเกลาติ ประเทศจอร์เจีย
คั้งแต่ ค.ศ. 2002 เป็นสมาชิกคณะกรรมาธิการถู่หลู่ฟาน (Turfan Commission)
ตั้งแต่ 2007 เป็นสมาชิกศูนย์ "ภาษา" แห่งสถาบันวิชาการเบอร์ลิน-บรันเดินบวร์ค (Berlin-Brandenburg Academy of Sciences and Humanities)
ในปี ค.ศ. 1997 ได้รับการแต่งตั้งให้เป็นศาสตราจารย์กิตติมศักดิ์ ของมหาวิทยาลัย ซุลคาน ซาบา ออร์เบลิอานี (Sulkhan Saba Orbeliani University) ที่ทบิลิซี ประเทศจอร์เจีย
ค.ศ. 2009 ได้รับปริญญาดุษฎีบัณฑิตกิตติมศักดิ์จากมหาวิทยาลัย อิวาเน จาวาคิชวิลิ (Ivane Javakhishvili University) ทบิลิซีเช่นเดียวกัน
ค.ศ. 2013 ได้รับปริญญาดุษฎีบัณฑิตกิตติมศักดิ์จากมหาวิทยาลัย โชตา รุซตาเวลิ (Shota Rustaveli University) เมืองบาทูมี (Batumi) ประเทศจอร์เจีย
งานวิจัยสำคัญของอาจารย์กิพเพิร์ทเน้นไปทางด้านภาษาศาสตร์เชิงประวัติและนิรุกติศาสตร์ของตระกูลภาษาอินโด-ยูโรเปียน แบบลักษณ์ภาษาต่างๆ (Linguistic typology) โดยทั่วไป และโดยเฉพาะอย่างยิ่งภาษาในเขตคอเคซัส นอกจากนั้นอาจารย์กิพเพิร์ทยังค้นคว้าและวิจัยเกี่ยวกับคลังข้อมูลภาษาแบบอิเล็กทรอนิกส์ (Text corpus) บันทึกภาษาด้วยระบบมัลติมีเดีย (multimedia language documentation) และการวิเคราะห์เอกสารโบราณด้วยระบบอิเล็กทรอนิกส์ (electronic manuscript analysis)
มนุษยศาสตร์ดิจิทัล > โครงการ ทีทุซ อาร์มาซี คลังข้อมูลภาษาจอร์เจียแห่งชาติ และ LOEWE

ในปี ค.ศ. 1987 อาจารย์กิพเพิร์ทได้ก่อตั้งและดำเนินการโครงการทีทุซ (TITUS) (อรรถาภิธานข้อความและคำศัพท์ในตระกูลภาษาอินโด-ยูโรเปียน) มาจนบัดนี้
ค.ศ. 1999 ได้เริ่มโครงการ อาร์มาซี (ARMAZI) ซึ่งรวบรวมหลักฐานของภาษาต่างๆในเขตคอเคซัส จากโครงการนี้ได้เกิดคลังข้อมูลภาษาจอร์เจียแห่งชาติ (Georgian National Corpus/GNC)
ตั้งแต่ ค.ศ. 2010 อาจารย์กิพเพิร์ทเป็นประธานของศูนย์มนุษยศาสตร์ดิจิทัลของรัฐเฮ็สเซิน ประเทศเยอรมนี ในโครงการ LOEWE (Federal Offensive for the Development of Scientific and Economic Excellence) ซึ่งเป็นศูนย์กลางการร่วมมือของมหาวิทยาลัยเกอเธ่ แฟรงก์เฟิร์ต และ มหาวิทยาลัยเทคนิก ดาร์มชตัดท์ (Technical University of Darmstadt) ด้วยการสนับสนุนจากพิพิธภัณฑ์เกอเธ่แห่งแฟรงก์เฟิร์ต (Goethe Museum Frankfurt)
มนุษยศาสตร์ดิจิทัล > การวิเคราะห์เอกสารโบราณด้วยระบบอิเล็กทรอนิกส์

ศาสตราจารย์กิพเพิร์ทเรียบเรียงพาลิมพ์เซสท์ (palimpsest) ภาษาแอลเบเนียคอเคซัส (ภาษาอูดีโบราณ) ซึ่งพบที่ภูเขาไซนาย
กิจกรรม > โครงการนานาชาติ (การเลือก)

ค.ศ. 1995-1998 (มูลนิธิการวิจัยเยอรมัน/DFG): Avesta and Rigveda: Electronic Analysis
ค.ศ. 1995-1999 (INTAS): The Georgian Verbal System
ค.ศ. 1999-2002 (มูลนิธิโฟล์กสวาเกน, 117,900 ยูโร): Caucasian Languages and Cultures: Electronic Documentation
ตั้งแต่ ค.ศ. 2000 (DFG): Graduate School “Types of Clauses: Variation and Interpretation”
ค.ศ. 2002-2006 (มูลนิธิโฟล์กสวาเกน): Endangered Caucasian Languages in Georgia
ค.ศ. 2003 (มูลนิธิ โฟล์กสวาเกน, 167,800 ยูโร): “Endangered Caucasian Languages in Georgia”
ค.ศ. 2003-2007 (มูลนิธิโฟล์กสวาเกน): Palimpsest Manuscripts of Caucasian Provenience
ค.ศ. 2005-2009 (INTAS): Georgian Gospels
ค.ศ. 2005-2007 (มูลนิธิโฟล์กสวาเกน, 189,000 ยูโร): The Linguistic Situation in modern-day Georgia
ค.ศ. 2008-2014 (DFG, 240,000 ยูโร): Old German Reference Corpus
ตั้งแต่ ค.ศ. 2008 (BMBF): German Language Resource Infrastructure
ค.ศ. 2009 (มูลนิธิโฟล์กสวาเกน, 400,000 ยูโร): Aché Documentation Project
ตั้งแต่ ค.ศ. 2009 (DFG/NEH, 96,000 ยูโร): RELISH (Rendering Endangered Languages Lexicons Interoperable Through Standards Harmonization)
ตั้งแต่ ค.ศ. 2009 (มูลนิธิโฟล์กสวาเกน): Georgian Palimpsest Manuscripts
ค.ศ. 2010 (กูเกิล, 49,600 ดอลลาร์สหรัฐ): Corpus Caucasicum
ตั้งแต่ ค.ศ. 2011 (HMWK, 3,792,000 ยูโร): LOEWE Research Unit “Digital Humanities – Integrated Processing and Analysis of Text-based Corpora”
ตั้งแต่ ค.ศ. 2011 (มูลนิธิโฟล์กสวาเกน, 299,600 ยูโร): Khinalug Documentation Project
ตั้งแต่ ค.ศ. 2011 (DFG): Relative Clauses in a Typological View
ตั้งแต่ ค.ศ. 2012 (มูลนิธิโฟล์กสวาเกน, 390,400 ยูโร): Georgian National Corpus
ผลงาน

ค.ศ. 1977: Zur Syntax der infinitivischen Bildungen in den indogermanischen Sprachen. (Europäische Hochschulschriften, 21/3) , 360 pp.; Frankfurt a/M, Bern, Las Vegas: Lang 1978. Doktor-Dissertation
ค.ศ. 1990: Iranica Armeno-Iberica. Studien zu den iranischen Lehnwörtern im Armenischen und Georgischen. (Mayrhofer, Manfred [Hrsg. / ed.]), (Veröffentlichungen der Kommission für Iranistik, 26 / Sitzungsberichte der phil.-hist. Klasse der ÖAdW, 606) , XXIII, 451 + 389 pp.; Wien: Österreichische Akademie der Wissenschaften 1993. Habilitationsschrift
ค.ศ. 2007: Gippert, Jost / Sarjveladze, Zurab / Kajaia, Lamara: The Old Georgian Palimpsest Codex Vindobonensis georgicus 2. Edited by Jost Gippert in co-operation with Zurab Sarjveladze and Lamara Kajaia. (Monumenta Palaeographica Medii Aevi, Series Ibero-Caucasica, 1) , 368 pp.; Turnhout: Brepols 2007.
ค.ศ. 2008: Gippert, Jost / Schulze, Wolfgang / Aleksidze, Zaza / Mahé, Jean-Pierre: The Caucasian Albanian Palimpsests of Mount Sinai (Monumenta Palaeographica Medii Aevi / Series Ibero-Caucasica, 2) , 2 vols., XXIV+530 pp.; Turnhout: Brepols 2009.
ค.ศ. 2010: Gippert, Jost / Schulze, Wolfgang / Aleksidze, Zaza / Mahé, Jean-Pierre: The Caucasian Albanian Palimpsests of Mount Sinai. Vol. III: The Armenian Layer, edited by Jost Gippert. (Monumenta Palaeographica Medii Aevi / Series Ibero-Caucasica, 2-3) , 220 pp.; Turnhout: Brepols 2010.
แหลงข้อมูลอื่น

เว็บไซต์ของ โยสท์ กิพเพิร์ท
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  นอร์เวย์  ฝรั่งเศส  BnF data  เยอรมนี  อิสราเอล  เบลเยียม  สหรัฐ  เช็กเกีย  ออสเตรเลีย  โครเอเชีย  เนเธอร์แลนด์  โปแลนด์  นครรัฐวาติกัน 
วิชาการ:  CiNii  DBLP  ORCID 
ประชาชน:  Deutsche Biographie 
อื่น ๆ:  IdRef 
เบอร์นาร์ด อูทีเย, โยสท์ กิพเพิร์ท, วินฟรีด เบอเดร์
โยสท์ กิพเพิร์ท ที่มหาวิทยาลัยเมืองบาทูมี ค.ศ. 2013
การวิจัยพาลิมพ์เซสท์ที่ภูเขาไซนาย
ตามฆ่า 20000 ไมล์

| ตามฆ่า 20000 ไมล์ |
| --- | --- |
กำกับ: วินิจ ภักดีวิจิตร
เขียนบท: เพชร พัชรา
อำนวยการสร้าง: อุไรวรรณ ภักดีวิจิตร
นักแสดงนำ: กรุง ศรีวิไล สรพงศ์ ชาตรี ภาวนา ชนะจิต ทัศน์วรรณ เสนีย์วงศ์ ณ อยุธยา
บริษัทผู้สร้าง: บางกอกการภาพยนตร์  
ผู้จัดจำหน่าย: บางกอกการภาพยนตร์
วันฉาย: 26 มีนาคม พ.ศ. 2520
ตามฆ่า 20000 ไมล์ เป็นภาพยนตร์ไทยแนวโลดโผนของค่ายบางกอกการภาพยนตร์ ที่สร้างจากบทประพันธ์ของ เพชร พัชรา ออกฉายครั้งแรกเมื่อวันที่ 26 มีนาคม พ.ศ. 2520 จากการกำกับของ วินิจ ภักดีวิจิตร นำแสดงโดย สรพงศ์ ชาตรี, กรุง ศรีวิไล, ภาวนา ชนะจิต, ทัศน์วรรณ เสนีย์วงศ์ ณ อยุธยา, เปียทิพย์ คุ้มวงศ์, นิรุตติ์ ศิริจรรยา, ลักษณ์ อภิชาติ, ทม วิศวชาติ และสมชาย สามิภักดิ์
นักแสดง

สรพงศ์ ชาตรี รับบท ลีรอย บราวน์
กรุง ศรีวิไล รับบท ดอน เจดีย์
ภาวนา ชนะจิต รับบท กริชสุดา
ทัศน์วรรณ เสนีย์วงศ์ ณ อยุธยา รับบท ทัศนีย์
ทม วิศวชาติ รับบท นายชาญ โสภณ
เปียทิพย์ คุ้มวงศ์ รับบท ชลิตา
นิรุตติ์ ศิริจรรยา รับบท อรัญ
ลักษณ์ อภิชาติ รับบท ดอมินิก
เมือง อพอลโล รับบท ยูโซะ
สมชาย สามิภักดิ์ รับบท ผู้การ
ปิยะ ตระกูลราษฎร์ รับบท เจ้าหน้าที่เครื่องรับส่งวิทยุ (แสดงเป็นตัวประกอบในเรื่องนี้ก่อนจะโด่งดังจากบท ครูพิณ ในภาพยนตร์เรื่อง มนต์รักแม่น้ำมูล ที่ออกฉายในปีเดียวกัน)
ศศิมา สิงห์ศิริ รับบท สริญญา
สังคมนิยมแรงงาน

| องค์กรสังคมนิยมแรงงาน  |
| --- | --- |

ชื่อย่อ: อสร.
คำขวัญ: ชนกรรมาชีพทั่วโลกจงสามัคคีกัน!
ก่อตั้ง: พ.ศ. 2541
หนังสือพิมพ์: สังคมนิยม
อุดมการณ์: ลัทธิคอมมิวนิสต์ ลัทธิมากซ์ ลัทธิทรอตสกี
จุดยืน: ซ้ายจัด
กลุ่มระดับสากล: องค์กรสังคมนิยมสากล
สี: แดง
เว็บไซต์
socialistthai.wordpress.com
การเมืองไทย   รายชื่อพรรคการเมือง การเลือกตั้ง
องค์กรสังคมนิยมแรงงาน(อสร.)  หรือเดิมชื่อ กลุ่มประชาธิปไตยแรงงาน (กปร.) เป็นกลุ่มการเมืองแนวคิดลัทธิทรอตสกีในประเทศไทย ก่อตั้งขึ้นเมื่อ พ.ศ. 2541 เป็นสมาชิกขององค์กรสังคมนิยมสากลซึ่งมีพรรคสังคมนิยมแรงงานของสหราชอาณาจักรเป็นประธาน
พระศาสนโศภน (ภา ภาณโก)

| พระศาสนโศภน (ภา ภาณโก) |
| --- | --- |

ส่วนบุคคล
เกิด: 18 พฤศจิกายน พ.ศ. 2423 (65 ปี 325 วัน ปี)
มรณภาพ: 9 ตุลาคม พ.ศ. 2489
นิกาย: ธรรมยุติกนิกาย
การศึกษา: เปรียญธรรม 3 ประโยค
ตำแหน่งชั้นสูง
ที่อยู่: วัดราชบพิธสถิตมหาสีมารามราชวรวิหาร กรุงเทพมหานคร
ตำแหน่ง: เจ้าอาวาสวัดราชบพิธสถิตมหาสีมารามราชวรวิหาร
พระศาสนโศภน (ภา ภาณโก) (17 พฤศจิกายน พ.ศ. 2423 - 9 ตุลาคม พ.ศ. 2489)  เป็นพระราชาคณะเจ้าคณะรอง อดีตเจ้าอาวาสวัดราชบพิธสถิตมหาสีมารามราชวรวิหาร สังฆมนตรีช่วยว่าการองค์การปกครอง‎ ประธานกรรมการคณะธรรมยุต กรรมการมหาเถรสมาคม และดำรงตำแหน่งสำคัญอีกหลายตำแหน่งในคณะสงฆ์ไทย
ประวัติ > ชาติกำเนิด

พระศาสนโศภน (ภา ภาณโก) มีนามเดิมว่า ใช้ ภายหลังเปลี่ยนชื่อเป็น ภา ท่านเป็นบุตรคนเดียวของเถ้าแก่ชุนกับนางฟักทอง แซ่แต้ เกิดเมื่อวันพฤหัสบดีที่ 18 พฤศจิกายน พ.ศ. 2423 แรม 2 ค่ำ เดือน 12 ที่ตำบลวัดทองนพคุณ อำเภอคลองสาน จังหวัดธนบุรี บิดาท่านเสียชีวิตตั้งแต่ท่านอายุยังน้อย มารดาจึงแต่งงานใหม่มีบุตรชายอีกหนึ่งคนชื่อเทียนเป๊า ซึ่งภายหลังได้รับราชการทหารมียศและบรรดาศักดิ์เป็น พันโท พระสุวรรณชิต (วร กังสวร) (ชื่อและนามสกุลใหม่ที่สมเด็จพระเจ้าบรมวงศ์เธอ เจ้าฟ้าจักรพงษ์ภูวนาถ กรมหลวงพิษณุโลกประชานาถ ประทานให้)
ประวัติ > อุปสมบท

พระศาสนโศภนบรรพชาเป็นสามเณร เมื่อวันที่ 7 มกราคม พ.ศ. 2440 ที่วัดบุรณศิริมาตยาราม มีพระปัญญาพิศาลเถระ (สิงห์ อคฺคธมฺโม) วัดปทุมวนารามราชวรวิหาร เป็นพระอุปัชฌาย์ แล้วย้ายมาอยู่วัดราชบพิธสถิตมหาสีมาราม เมื่ออายุครบอุปสมบท ได้เข้าอุปสมบทที่วัดราชบพิธฯ เมื่อวันที่ 11 กุมภาพันธ์ พ.ศ. 2442 โดยมีพระวรวงศ์เธอ พระองค์เจ้าพระอรุณนิภาคุณากร เป็นพระอุปัชฌาย์ พระภัทรศีลสังวร (เทด) วัดราชผาติการามวรวิหาร เป็นพระกรรมวาจาจารย์ ได้รับฉายาว่า "ภาณโก"
ประวัติ > การศึกษา

ก่อนบวชท่านได้ศึกษาภาษาไทยกับนายรองราชบรรหาร (แย้ม) อุปสมบทแล้วได้ศึกษาภาษาบาลีกับอาจารย์หลายท่าน ได้แก่ พระเจ้าวรวงศ์เธอ กรมหลวงชินวรสิริวัฒน์ สมเด็จพระสังฆราชเจ้า ขณะดำรงพระยศเป็นหม่อมเจ้าและพระองค์เจ้า พระยาธรรมปรีชา (ทิม) นายชู เปรียญ และนายนวลบ้าง ต่อมาสมเด็จพระมหาสมณเจ้า กรมพระยาวชิรญาณวโรรส โปรดให้ไปเรียนกับพระองค์ที่วัดบวรนิเวศราชวรวิหาร จนปี พ.ศ. 2441 ท่านสอบได้บาเรียนตรี (หลักสูตรเฉพาะของมหามกุฏราชวิทยาลัย) และปี พ.ศ. 2446 สอบบาลีสนามหลวงที่วัดพระศรีรัตนศาสดารามได้เปรียญธรรม 3 ประโยค ได้รับพระราชทานพัดหน้านางพื้นแพรเหลืองปักดิ้นเลื่อม ในการทรงตั้งเปรียญเมื่อวันที่ 19 กันยายน พ.ศ. 2447